Kuokščio ąžuolas
56°17′07″š. pl. 21°43′49″r. ilg.﻿ / ﻿56.2851565°š. pl. 21.7301685°r. ilg.﻿ / 56.2851565; 21.7301685 Kuokščio ąžuolas – ąžuolas, Skuodo rajono savivaldybės saugomas botaninis gamtos paveldo objektas. Auga Aleksandrijos seniūnijoje, Klauseikių kaime, šalia kelio  170  Mažeikiai–Skuodas  esančios sodybos teritorijoje (Klauseikių g. 15), 2,4 km į rytus nuo Aleksandrijos. Ąžuolas pasodintas maždaug prieš 200 metų Kuokščių šeimos sodyboje. Kuokščio ąžuolas paskelbtas rajoninės reikšmės saugomu medžiu 1985 m. Medžio aukštis 17,2 m, kamieno apimtis 1,3 metro aukštyje 4,15 m. Gretimoje sodyboje, už 200 m, auga saugoma Gurecko liepa.